கடைசியாக, பெனால்ட்டி ஷூட் அவுட்டில் ஸ்மோலோவின் பெனால்ட்டியை அட்டகாசமாக தடுத்தார் சுபாஷிச். அகினிவும் சளைத்தவரில்லை என்பதை நீருபிக்க கோவாசிக்கின் கிக்கை தடுத்தார். லூகா மோட்ரிச்சின் கிக்கையும் தடுக்க முயற்சித்தார், ஆனால், பந்து கோல் போஸ்ட்டில் பட்டு பாக்ஸுக்குள் சென்றுவிட்டது. ரஷ்யாவை விட ஒரு பெனால்ட்டி அதிகமாக அடித்து அரையிறுதிக்குச் சென்றது குரோஷியா. கடைசியாக நடந்த ஐந்து உலகக் கோப்பையிலும், உலகக் கோப்பையை நடத்தும் நாட்டின் கால்பந்து அணி அரையிறுதில் நுழைந்திருந்தது. தற்போது ரஷ்யா அதற்கு முற்றுப்புள்ளி வைத்துவிட்டது. காரணம், குரோஷியா அணியின் ஒருங்கிணைப்பு. இந்த உலகக்கோப்பையின் பெஸ்ட் டீம் எது என்ற கேள்விக்கு பதில் நிச்சயம் குரோஷியாவாகத்தான் இருக்கும்.